Twilight (film, 2008)

**„Sumrak“** () je američki(fantazije, romanse) -film iz 2008. snimljen po istoimenom romanu Stefani Majer. Film je premijerno prikazan 21. novembra, i tokom prvog vikenda prikazivanja zaradio je preko 35.7 miliona američkih dolara. Film je od prikazivanja u svetu ukupno zaradio 383,489,834$, a DVD izdanje filma, objavljeno 12. jula 2009., samo u Severnoj Americi je zaradilo 157.078.128 dolara. Film je režirala Ketrin Hardvik, a u glavnim ulogama su Kristen Stjuart i Robert Patinson.

## Radnja
* *Vidi još: [[Sumrak (roman)]].*

Sedamanestogodišnja Isabela „Bela“ Svon se seli u Forks, obalski gradić u državi Vašington, kako bi živela sa svojim ocem Čarlijem, nakon što se njena majka preudala za igrača bejzbola. Brzo se sprijateljuje sa učenicima u svojoj novoj srednjoj školi, ali njeno zanimanje pobuđuju članovi tajanstvene porodice Kalen. Bela sedi pored Edvarda Kalena na času biologije prvog dana u novoj školi; deluje kao da mu je odvratna, što zbunjuje Belu. Nekoliko dana kasnije, Belu je zamalo udara kamion na školskom parkingu. Edvard se za neverovatno kratko vreme našao tu da je zaštiti i zaustavlja kamionet svojim rukama. On kasnije odbija da objasni Beli svoj čin i upozorava je da se ne sprijateljuje sa njim.

Nakon obimnog istraživanja, Bela otkriva da je Edvard vampir, mada on koristi životinjsku krv da bi se prehranio. Njih dvoje se zaljubljuju jedno u drugo i Edvard predstavlja Belu svojoj vampirskoj porodici — Karlajlu, Esme, Alis, Džasperu, Emetu i Rozali. Kalenove u utakmici bejzbola prekida troje vampira lutalica, Džejms, Viktorija i Loran. Džejms, po prirodi lovac, zaintrigiran je Edvardovim zaštitničkim stavom prema ljudima i želi da ulovi Belu radi zabave. Edvard i njegova porodica rizikuju svoje živote da bi je zaštitili, ali je Džejms juri sve do Feniksa, gde je uvlači u zamku. Džejms napada Belu i grize je za ruku, ali Edvard, Karlajl, Emet, Džasper i Alis, pronalaze Džejmsa i ubijaju ga. Edvard sisa otrov iz Beline rane pokušavajući na taj način da spreči da Bela postane vampir. Ozbiljno povređena Bela završava u bolnici. Nakon povratka u Forks, Bela i Edvard zajedno odlaze na matursko veče. Tada Bela izražava svoju želju da i sama postane vampir, što Edvard odbija. Film se završava Viktorijom koja špijunira par dok igraju, planirajući osvetu za ubistvo svog ljubavnika Džejmsa.

## Uloge
### Kalenovi i Svonovi
* **[[Kristen Stjuart]]** kao **[[Bela Svon|Isabela „Bela“ Svon]]**, 17–godišnja devojka koja se iz sunčanog Feniksa u Arizoni seli u kišni Forks, Vašington i tamo se zaljubljuje u vampira Edvarda Kalena.
* **[[Robert Patinson]]** kao **[[Edvard Kalen]]**, 108–godišnji vampir koji izgleda kao da ima sedamnaest godina. Ima telepatske moći i može da čita misli drugih, osim Bele, u koju je zaljubljen.
* **[[Piter Fačineli]]** kao **[[Lista likova u serijalu Sumrak|Karlajl Kalen]]**, tristogodišnji vampir koji izgleda kao da ima oko trideset godina. On je očinska figura u porodici Kalen.
* **[[Elizabet Riser]]** kao **[[Lista likova u serijalu Sumrak|Ezmi Kalen]]**, vampirica i Karlajlova supruga, majčinska figura u porodici Kalen.
* **[[Ešli Grin]]** kao **[[Lista likova u serijalu Sumrak|Alis Kalen]]**, vampir koji može da predvidi budućnost zasnovanu na odlukama koji ljudi donose.
* **[[Džekson Ratbon]]** kao kao **[[Lista likova u serijalu Sumrak|Džasper Hejl]]**, član porodice Kalen koji može da manipuliše emocijama drugih. Odnedavno je u porodici i teško se navikava na ishranu životinjama, umesto ljudima.
* **[[Niki Rid]]** kao **[[Lista likova u serijalu Sumrak|Rozali Hejl]]**, član porodice Kalen, opisana kao „najlepša osoba na svetu“. Jedina je od Kalenovih koja ne prihvata Belu.
* **[[Kelan Lac]]** kao kao **[[Lista likova u serijalu Sumrak|Emet Kalen]]**, fizički najjači vampir u porodici Kalen.
* **[[Bili Berk]]** kao kao **[[Lista likova u serijalu Sumrak|Čarli Svon]]**, Belin otac i šef policije u Forksu.

### Nomadski vampiri
* **[[Kam Žigande]]** kao **[[Lista likova u serijalu Sumrak|Džejms]]**, vođa grupe vampira lutalica koji želi da ubije Belu. Zahvaljujući svojim izraženim čulima, izuzetno je spretan lovac.
* **[[Rašel Lefev]]** kao **[[Lista likova u serijalu Sumrak|Viktorija]]**, Džejmsova pratilja koja mu pomaže u lovu na Belu.
* **[[Edi Gategi]]** kao **[[Lista likova u serijalu Sumrak|Loran]]**, najcivilizovaniji član Džejmsovog klana.

### Ljudi
* **[[Sara Klark]]** kao **[[Lista likova u serijalu Sumrak|Rene Dvajer]]**, Belina majka. Živi u Arizoni sa novim mužem, Filom.
* **Met Bušel** kao Fil Dvajer, Belin očuh koji igra u nižim ligama bejzbola na Floridi.
* **[[Tejlor Lautner]]** kao **[[Džejkob Blek]]**, Belin drug iz detinjstva i član plemena Kviljuta.
* **Gil Bermingam** kao **[[Lista likova u serijalu Sumrak|Bili Blek]]**, Džejkobov otac i Čarlijev prijatelj.
* **Solomon Trimbl** kao **[[Lista likova u serijalu Sumrak|Sem Juli]]**, član plemena Kviljuta.
* **[[Kristijan Seratos]]** kao **[[Lista likova u serijalu Sumrak|Andžela Veber]]**, jedna od Belinih novih prijateljica u Forksu.
* **[[Majkl Velč]]** kao **[[Lista likova u serijalu Sumrak|Majk Njuton]]**, jedan od Belinih novih prijatelja u Forksu kojem se ona dopada.
* **[[Ana Kendrik]]** kao **[[Lista likova u serijalu Sumrak|Džesika Stenli]]**, Belina prva prijateljica u Forksu.
* **[[Gregori Tajri Bojs]]** kao **[[Lista likova u serijalu Sumrak|Tajler Krouli]]**, još jedan momak iz Belinog razreda koji se trude da privuče njenu pažnju.
* **[[Džastin Čon]]** kao **[[Lista likova u serijalu Sumrak|Erik Jorki]]**, još jedan momak iz Belinog razreda koji se trude da privuče njenu pažnju.

## Nagrade i nominacije

## Nastavak

22. novembra 2008. Samit Entertejnment je potvrdio da će se 2009. u bioskopima pojaviti nastavak filma *Sumrak*, *[[Mladi mesec (film)|Mladi mesec]]*. 7. decembra potvrđeno je da Ketrin Hardvik neće režirati nastavak. Nedelju dana kasnije potvrđeno je da će *Mladi mesec* režirati Kris Vajc. Scenaristkinja Rozenberg izjavila je da je počela da radi na scenariju za *Mladi mesec* još pred kraj snimanja filma *Sumrak*.

## Izvori

## Vanjske veze
* 
* 
* 
* 
*